|  |
| --- |
| **1. PIRKIMO OBJEKTAS** |

**KELIŲ SANKASOS IR PAGRINDŲ ĮRENGIMUI NAUDOJAMŲ MEDŽIAGŲ IR GAMINIŲ KONTROLINIŲ LABORATORINIŲ BANDYMŲ PASLAUGOS**

**TECHNINĖ SPECIFIKACIJA**

**I SKYRIUS**

**pirkimo SUTARTIS**

1. Akcinė bendrovė „Via Lietuva“ (toliau – Užsakovas) numato pirkti **su kelių tiesimo, rekonstravimo, taisymo ir priežiūros darbų technine priežiūra susijusių kontrolinių laboratorinių bandymų paslaugas (toliau – paslaugos)**, tiesiant, rekonstruojant, taisant ir prižiūrint valstybinės reikšmės kelius bei kelio statinius.
2. **Paslaugos:** Kelių sankasos ir pagrindų įrengimui naudojamų medžiagų ir gaminių kontrolinių laboratorinių bandymų paslaugos.

**II SKYRIUS**

**RIZIKA**

1. Teikėjo rizika yra ši:
   1. kuro ir kitų kainų kitimas;
   2. nepalankios oro sąlygos;
   3. teikėjo darbuotojų tinkamumas vykdyti pavestas funkcijas;
   4. teikėjo pajėgumas tinkamai ir laiku vykdyti pavestas funkcijas;
   5. bandinių ėmimas nedarbo ir švenčių dienomis;
   6. teikėjo darbuotojų pasikeitimas;
   7. žala dėl teikėjo kaltės;
   8. kitos nenumatytos aplinkybės (*force majeure)*.
2. Užsakovo rizika yra ši:

4.1. planavimo rizika;

* 1. viešųjų pirkimų procedūrų vykdymo nesklandumai (pvz., užsitęsęs ar nutrauktas viešasis pirkimas);
  2. teisės aktų pakeitimai, turintys ypač didelę reikšmę tinkamam teikėjo funkcijų vykdymui;
  3. Užsakovo darbuotojų veikla, susijusi su funkcijų vykdymu tinkamai ir laiku;
  4. praleidimai, klaidos ir/ar trūkumai Užsakovo pateiktoje dokumentacijoje;
  5. esamų kelių ir/ar kitų kelių statinių nenumatyti defektai;
  6. esamų kelių ir kelių statinių konstrukcijų ir medžiagų nenumatyti defektai;
  7. trečiųjų šalių veikimas, neveikimas ar/ir netinkamas veikimas;
  8. kitos nenumatytos aplinkybės (*force majeure)*.

**IiI SKYRIUS**

**TEISINĖ BAZĖ**

1. Teikėjas, vykdydamas savo veiklą, vadovaujasi šiais aktualiais teisės aktais ir kitais dokumentais:
   1. Lietuvos Respublikos civiliniu kodeksu;
   2. perkančiosios organizacijos interneto tinklapyje adresu <https://vialietuva.lt/normatyviniai-dokumentai> pateiktų statybos normatyvinių dokumentų aktualiomis redakcijomis;
   3. paslaugų sutarties sąlygomis;
   4. kitais Užsakovo nurodytais statybos techniniais reglamentais, standartais, instrukcijomis, metodikomis bei normatyviniais statybos techniniais dokumentais.

**IV SKYRIUS**

**TEIKĖJO FUNKCIJOS IR VEIKLOS ORGANIZAVIMAS**

1. Vykdant kelių statybos darbų techninę priežiūrą, reikia kontroliuoti kelių ir kelių statinių statybos darbams naudojamų medžiagų, jų mišinių bei gaminių ir dirbinių atitikimą projektui, privalomiesiems kelių statinių ir tiesinių bei kitų normatyvinių dokumentų reikalavimams. Tai nustatoma atliekant laboratorinius tyrimus ir bandymus akredituotoje ir nepriklausomoje laboratorijoje.
2. Nepriklausoma laboratorija – tai laboratorija, kuri nėra statybos/remonto ir/ar statybinių medžiagų/gaminių gamybos (teikėjo) įmonės dalis, struktūrinis padalinys ar filialas, nei vienai statybos/remonto ir/ar statybinių medžiagų/gaminių gamybos (teikėjo) įmonei ar jų akcininkams nepriklauso daugiau kaip 10% laboratorijos akcijų ir (arba) kapitalo dalių, taip pat laboratorijai ir/ar jos akcininkams nepriklauso daugiau kaip 10% statybos/remonto ir/ar statybinių medžiagų gamybos (teikėjo) įmonių akcijų ir (arba) kapitalo dalių.
3. Teikėjas privalo užtikrinti, kad visi privalomi kontroliniai laboratoriniai tyrimai ir bandymai, kuriais remiantis įvertinami objektai ir atliekamas apmokėjimas už statybos darbus, bus atliekami nepriklausomoje ir Nacionalinio akreditacijos biuro akredituotoje laboratorijoje, kuri turi atitikti LST EN ISO IEC 17025 arba lygiaverčių standartų reikalavimus. Bandymai turi būti atliekami akredituotos laboratorijos, konkretiems reikalaujamiems bandymams naudojant nurodytų jų standartų arba metodikų reikalavimuose pateiktą įrangą ir matavimo priemones, kurios metrologiškai įteisintos ir patikrintos bei sukalibruotos. Teikėjo darbas turi būti suplanuotas ir organizuojamas taip, kad būtų tinkamai ir laiku įvykdyti visi būtini laboratoriniai tyrimai ir bandymai.
4. Į šio pirkimo paslaugų sutartį įeinančių laboratorinių tyrimų ir bandymų sąrašas, kuriame nurodytos reikalaujamos nustatyti savybės ir bandymo metodus nustatantys standartai (arba lygiaverčiai), pateikiami 1 lentelėje „Laboratorinių tyrimų ir bandymų sąrašas“. Jeigu žemiau pateiktoje lentelėje nurodyto bandymo apimtyje reikia nustatyti/atlikti ir kitus sudėtinius bandymus, teikėjas turi tai įsivertinti pateikdamas lentelėje nurodyto bandymo įkainį. Jeigu bandymas, pagal standartą, gali būti atliktas keliais metodais, tai teikėjas gali pasirinkti bandymą atlikti vienu iš jų.

*1 Lentelė*. Laboratorinių tyrimų ir bandymų sąrašas **Tyrimo objektas**

|  |  |  |
| --- | --- | --- |
| **Kelių sankasos ir pagrindų įrengimui naudojamų medžiagų ir gaminių kontrolinių laboratorinių bandymų paslaugos** | | |
| **Reikalaujamos nustatyti savybės** | **Bandymo rūšis** | **Bandymo metodas, kuris gali atitikti nurodytąjį, *arba lygiavertis*** |
| Nustatyti deformacijos modulį | Automobilių kelių gruntai. Bandymo metodai. Statinio apkrovimo plokšte bandymas | LST 1360-5 |
| Nustatyti grunto sutankinimo rodiklį DPr | Gruntai, skirti keliams ir jų statiniams. Bandymo metodai. 2 dalis. Proktoro bandymas | LST 1360-2 |
| Nustatyti nesurištųjų mišinių ir užpildų sutankinimo rodiklį DPr | Nesurištieji ir hidrauliškai surišti mišiniai. 2 dalis. Bandymo metodai laboratoriniam atskaitos tankiui ir vandens kiekiui nustatyti. Proktoro tankinimas | LST EN 13286-2,  LST EN 13286-2/AC |
| Nustatyti grunto granuliometrinę sudėtį sijojant | Automobilių kelių gruntai. Bandymo metodai. Granuliometrinės sudėties nustatymas | LST 1360-1 |
| Nustatyti nesurištųjų mišinių granuliometrinę sudėtį | Bandymai užpildų geometrinėms savybėms nustatyti. 1 dalis. Granuliometrinės sudėties nustatymas. Sijojimo metodas | LST EN 933-1 |
| Nustatyti pralaidumą vandeniui | Geotechniniai tyrinėjimai ir bandymai. Laboratoriniai grunto bandymai. 11 dalis. Pralaidumo vandeniui bandymai | LST EN ISO 17892-11 |
| Nustatyti trupintų ir skaldytų dalelių kiekį | Bandymai užpildų geometrinėms savybėms nustatyti. 5 dalis. Skaldytų dalelių santykinio kiekio stambiuosiuose ir nerūšiuotuose gamtiniuose užpilduose nustatymas | LST EN 933-5, |
| Nustatyti atsparumą trupinimui SZ | Bandymai užpildų mechaninėms ir fizikinėms savybėms nustatyti. 2 dalis. Atsparumo trupinimui nustatymo metodai | LST EN 1097-2 |
| Nustatyti atsparumą trupinimui LA | Bandymai užpildų mechaninėms ir fizikinėms savybėms nustatyti. 2 dalis. Atsparumo trupinimui nustatymo metodai | LST EN 1097-2 |
| Nustatyti įmirkio vertę | Bandymai užpildų mechaninėms ir fizikinėms savybėms nustatyti. 6 dalis. Dalelių tankio ir įmirkio nustatymas | LST EN 1097-6 |
| Nustatyti atsparumą šalčiui | Užpildų šiluminių savybių ir atsparumo atmosferos poveikiams nustatymo metodai. 1 dalis. Atsparumo šaldymui ir atšildymui nustatymas | LST EN 1367-1 |
| Nustatyti dalelių formą SI | Užpildų geometrinių savybių nustatymo metodai. 4 dalis. Dalelių formos nustatymas. Formos rodiklis | LST EN 933-4 |
| Nustatyti grunto takumo ir plastiškumo ribas | Automobilių kelių gruntai. Bandymo metodai. Takumo ir plastiškumo ribų nustatymas | LST 1360.4 |
| Organinių medžiagų priemaišų grunte kiekio nustatymas | Dirvožemio gerinimo medžiagos ir auginimo terpės. Organinių medžiagų ir pelenų kiekio nustatymas | LST EN 13039 |

Teikėjas bus atsakingas už bandinių paėmimą ir jų kokybę laikantis standartų, statybos normatyvinių dokumentų reikalavimų, įskaitant, bet neapsiribojant, nurodytus 2 lentelėje; jų paėmimo vietą, laiką ir kiekį; bandinių tinkamumą atlikti reikiamus kontrolinius laboratorinius bandymus. Teikėjas informaciją apie kontrolinių laboratorinių bandymų poreikį gaus užsakymo forma iš statinio statybos darbų techninės priežiūros įmonės, veikiančios pagal sutartį su Užsakovu. Teikėjas užsakymo formą turi parengti savo nuožiūra ir suderinti su Užsakovu bei pateikti statinio statybos darbų techninės priežiūros paslaugas, sutarties su Užsakovu pagrindu, teikiančioms įmonėms.

*2 lentelė*. Kontrolinių laboratorinių bandinių paėmimo standartų sąrašas

|  |  |
| --- | --- |
| **Bandinių paėmimo metodai (*arba lygiavertis)*** | |
| Automobilių kelių gruntai. Bandymo metodai. Pavyzdžių paėmimas. | LST 1360.9 |
| Mineralinės automobilių kelių medžiagos. Ėminių ėmimas iš kelio dangos konstrukcijos | LST 1971 |
| Užpildų pagrindinių savybių nustatymo metodai.  1 dalis. Ėminio ėmimo metodai | LST EN 932-1 |
| Užpildų pagrindinių savybių nustatymo metodai. 1 dalis. Ėminio ėmimo metodai | LST EN 932-1 |

1. Laboratoriniams darbams ir matavimams objektuose turi būti naudojamos tikslios matavimo priemonės, bandymų įrengimai ir prietaisai. Visos matavimo priemonės ir įrengimai turi būti metrologiškai įteisinti/patikrinti.
2. Atliekant bandymus, matavimus ir tyrimus keliuose privaloma laikytis visų darbo saugos reikalavimų. Darbo vietos turi būti aptvertos ženklais pagal galiojančias instrukcijas ir nekelti pavojaus eismo dalyviams.
3. Užsakymus šiems laboratoriniams tyrimams ir bandymams atlikti pirkimo sutarties įgyvendinimo metu teikėjui el. paštu pateiks statinio statybos darbų techninės priežiūros paslaugas sutarties su Užsakovu pagrindu teikiančios įmonės atsakingi darbuotojai. Taip pat šiuos laboratorinius tyrimus ir bandymus Užsakovas gali užsakyti tiesiogiai.
4. Teikėjui atlikus reikiamus tyrimus ir bandymus, statinio statybos darbų techninės priežiūros paslaugas sutarties su Užsakovu pagrindu teikianti įmonė ir statybos rangos darbus sutarties su Užsakovu pagrindu atliekanti įmonė įgauna teisę gauti šių tyrimų ir (ar) bandymų rezultatus, kurių skaitmenines versijas, pasirašytas kvalifikuotu elektroniniu parašu, ar dokumentų kopijas teikėjas el. paštu šioms įmonėms pateiks ne vėliau kaip per **1 (vieną) darbo dieną** nuo tų tyrimų ir (ar) bandymų protokolo įforminimo datos. Jei buvo teikiamos dokumentų kopijos, dokumentų originalus teikėjas šioms įmonėms pateiks tiesiogiai, paštu arba per kurjerį ne vėliau, kaip per **5 (penkias) darbo dienas** nuo tų bandymų protokolo įforminimo datos.
5. Visais atvejais visų kontrolinių laboratorinių bandymų (įeinančių į paslaugų pirkimo sutartį, išskyrus kelių dangos ženklinimo laboratorinius tyrimus), kurių rezultatų pateikimo operatyvumas turi tiesioginę įtaką nuosekliam, nepertraukiamam ir kokybiškam statybos rangos technologinių procesų vykdymui, paėmimo, atlikimo laboratorijoje ir gautų rezultatų pateikimo statinio statybos darbų techniniam prižiūrėtojui terminas – **nedelsiant, bet ne ilgiau 5 darbo dienų** (išskyrus pagrįstus atvejus, kai kontrolinių laboratorinių bandymų atlikimo terminas technologiškai yra ilgesnis) nuo užsakymų el. paštu gavimo (arba nuo užsakyme nurodytos pageidautinos ėminių ėmimo datos, jeigu tokia nurodyta) (tais atvejais, kai už bandinių paėmimą yra atsakingas teikėjas) ar nuo bandinių iš statinio statybos darbų techninio prižiūrėtojo gavimo momento (kai statinio statybos darbų techninis prižiūrėtojas sutartiniu pagrindu yra atsakingas už bandinių paėmimą ir pristatymą į laboratoriją).

Kai kontroliniai laboratoriniai bandymai pagal jų atlikimo technologiją turi būti atliekami statybos darbų vietoje su mobilia laboratorine įranga, tokia mobili laboratorija privalo atvykti į statybos darbų vietą **ne vėliau, kaip per 2 (dvi) darbo dienas** (nebent statinio statybos darbų techninis prižiūrėtojas užsakyme nurodys vėlesnę datą) nuo užsakymo gavimo dienos elektroniniu paštu iš statinio statybos darbų techninio prižiūrėtojo (gavimo diena laikoma kita darbo diena po užsakymo išsiuntimo).

1. Teikėjui nesilaikant šių nustatytų kontrolinių laboratorinių bandymų (įeinančių į pirkimo paslaugų sutartis) atlikimo, rezultatų pateikimo terminų, teikėjui bus skirta pirkimo sutartyje numatyto dydžio bauda.
2. Įsigaliojus paslaugų sutarčiai, Užsakovas pateikia teikėjui informaciją apie pasirašytas statybos techninės priežiūros sutartis. Taip pat Užsakovas teikėjui pateiks atnaujintą sąrašą, kuris bus papildytas naujai pasirašytomis statybos techninės priežiūros sutartimis.

Teikėjas visą paslaugų teikimo laikotarpį kiekvienos savaitės pirmą darbo dieną pateikia Užsakovui informaciją apie praeitos savaitės gautų užsakytų paslaugų bendrą vertę.

1. Teikėjas visais įmanomais būdais turi siekti apsaugoti Užsakovo interesus ir užtikrinti teikiamų paslaugų kokybę. Teikėjas turi teikti konsultacijas dėl gautų pretenzijų ir, kiek tai įmanoma, užkirsti kelią galimoms pretenzijoms. Tačiau teikėjas neatsako už statybos rangovo nesugebėjimą tinkamai atlikti darbus.

**V SKYRIUS**

**PASLAUGŲ valdymas**

**PIRMASIS SKIRSNIS**

**UŽSAKOVO PASLAUGŲ ADMINISTRAVIMAS**

1. Pirkimo sutartį administruos Užsakovo Projektų valdymo grupės Projektų koordinavimo komandos paskirti atsakingi darbuotojai, kurie bus nurodyti paslaugų pirkimo sutarties sąlygose.
2. Jei pasikeičia teikėjo arba Užsakovo paslaugų pirkimo sutartyje nurodyti kontaktiniai asmenys ir (ar) duomenys (atsakingo už paslaugų pirkimo sutarties administravimą asmens pasikeitimas, įmonės pavadinimo ir (ar) buveinės pasikeitimas ir pan.), jie nevėliau, kaip **per 5 (penkias) darbo dienas** privalo vienas kitą apie tai informuoti raštu. Šalis, nesilaikanti šių reikalavimų, neturi teisės į pretenziją, jei atsižvelgiant į paskutinius žinomus jai duomenimis, ji negavo jokio pranešimo, išsiųsto pagal tuos duomenis.

**ANTRASIS SKIRSNIS**

**SUSIRAŠINĖJIMAS**

1. Užsakovas ir teikėjas susirašinėja lietuvių kalba. Visi pranešimai, sutikimai ir kita informacija laikomi įteiktais tinkamai, jeigu yra išsiųsti elektroniniu paštu (patvirtinant gavimą), registruotu paštu paslaugų pirkimo sutartyje nurodytais adresais.
2. Teikėjo teikiami dokumentai turi būti pasirašyti kvalifikuotu elektroniniu parašu (pagal poreikį ADOC elektroninio dokumento formatu).
3. Bet kokiame su Pirkimo sutartimi susijusiame raštiškame bendravime tarp Užsakovo ir teikėjo turi būti nurodytas Pirkimo sutarties numeris ir pavadinimas. Tada, kai raštiško pranešimo gavimui yra terminas, siuntėjas turėtų paprašyti jo pranešimo gavimo patvirtinimo. Bet kokiu atveju, siuntėjas turi imtis visų reikiamų priemonių tam, kad pranešimas būtų gautas.

**TREČIASIS SKIRSNIS**

**TEIKĖJO APRŪPINIMAS**

1. Paslaugoms suteikti teikėjas turi būti apsirūpinęs būtina technika, patalpomis, transportu, ryšio priemonėmis, kompiuteriais ir kitomis priemonėmis, reikalingomis paslaugoms suteikti. Teikėjas turi taip organizuoti darbą, kad operatyviai, kompetentingai suteiktų paslaugas.
2. Teikėjas turi turėti galimybę dokumentus pasirašyti kvalifikuotu elektroniniu parašu ADOC elektroninio dokumento formatu.

**KETVIRTASIS SKIRSNIS**

**TEIKĖJO DOKUMENTŲ APSKAITA**

1. Pirkimo sutarties laikotarpiu teikėjas turi registruoti ir saugoti visus gaunamus ir siunčiamus bei kitus veiklos dokumentus.
2. Teikėjas turi teikti Užsakovui duomenis ir (ar) dokumentus (nurodytus, tačiau neapsiribojant, sutartyje), reikalingus vertinant jo suteiktas paslaugas bei užtikrinti, kad teikiami dokumentai būtų sistemingai surūšiuoti, teisingi, aiškūs, atsekami, palyginami bei pakankami suteiktoms paslaugoms pagrįsti.
3. Teikėjas turi pateikti Užsakovo įgaliotiems asmenims ar bet kokiems statybos darbų ir (ar) paslaugų pirkimo sutarčių vykdymo patikrinimą ar auditą atliekantiems įgaliotiems asmenims tokią su teikėjo suteiktomis paslaugomis susijusią informaciją, kurios jie pareikalautų ir leisti atlikti (pasidaryti jų kopijas paslaugų teikimo metu ar vėliau) Teikėjo įrašų ir apskaitos, susijusių su teikiamomis ar jau suteiktomis paslaugomis, patikrinimą ar auditą.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_